

**Детска градина „Асенова крепост“**

**гр.Асеновград, общ. Асеновград, обл. Пловдив, ул. ,,Васил Левски“ № 17**

**e-mail:** [**odzasenovakrepost@abv.bg**](mailto:odzasenovakrepost@abv.bg)

**Национален конкурс за детска рисунка ,,Сезони на детството“**

**Покана за участие в Национален детски конкурс за рисунка по случай 50 – годишния юбилей на детска градина ,,Асенова крепост”, град Асеновград - ,,Сезони на детството”**

**ЦЕЛ НА КОНКУРСА:**

**Стимулиране на детското творчество и въображение и насърчаване на децата за индивидуална и творческа изява.**

***РЕГЛАМЕНТ ЗА УЧАСТИЕ И УСЛОВИЯ ЗА ПРОВЕЖДАНЕ***

Участници: деца от 4 до 7 години, разделени в две възрастови групи:



1 – ва възрастова група: от 4 до 5 години

2 – ра възрастова група: от 6 до 7 години

***Изисквания към творбите:***

Рисунките трябва да бъдат индивидуални. Всеки участник има право на участие в конкурса само с една рисунка на тема „Сезони на детството“, формат А4.

***Материали и техники за рисуване*** – по избор

***Изпращане на творбите:***

на адрес:

**Асеновград 4230, област Пловдив, ул. ,,Васил Левски“ 17, ДГ ,,Асенова крепост“**

Придружени от следните данни на гърба на рисунката: трите имена на автора (в долния десен ъгъл), години, учебно заведение, преподавател, имейл и телефон за връзка.

С изпращането на творбите, родителите (настойниците) на децата се съгласяват с условията за участие и начина на провеждане на конкурса, информирани са за условията за набиране и обработка на личните данни, както и дават съгласието си за публикуване на творбите и включването им в изложби и други публични мероприятия. Съгласието си предоставят в изрична писмена декларация, която е част от изпратените документи. Образец на декларацията е приложен към Статута на конкурса. Информираме Ви, че личните данни на участниците в конкурса ще бъдат обработвани и използвани единствено за целите и задачите на осъществяването на конкурса, съгласно изискванията на Закона за защита на личните данни, във връзка с прилагането на Регламент на ЕС2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни.

***Срок:***

Творбите на конкурса ще се приемат от 01.02.2025 година до 31.03.2025 година. Получените след определения срок няма да бъдат включени в оценяването.

***Критерии за оценка:***

Съответствие по темата, композиция, оригиналност, техническо изпълнение.

***Резултати:***

Класирането ще бъде обявено на 30.04.2025 г. в сайта на детското заведение на адрес: <https://dgasenovakrepost.com/>, както и във фейсбук страницата.

Рисунките ще бъдат изложени във фоайето на НЧ „Родолюбие“ и ще бъдат част от празничния концерт на детската градина във връзка с 50 годишния юбилей „Сезони на детството“.

Всички участници ще получат грамоти, а участниците, отличени с I, II или III място, във всяка възрастова група, ще получат грамота и предметни награди.

***Жури:***

Детските творби ще бъдат оценявани от компетентно жури с представители на педагогическия екип на детското заведение и художниците от Асеновград – Аспарух Сърбов и Веселин Стайков.

